Tieto informácie by ste mali nájsť v návode na používanie daného modelu. Vo všeobecnosti však platí, že pri vysávaní veľkých trávnatých alebo spevnených plôch (betón, asfalt atď.), kde sa nenachádzajú žiadne tvrdé predmety, môžete využiť maximálny výkon vysávača. Stredný výkon je vhodný pri vysávaní lístia medzi stromčekmi, kríkmi či zeleninovými záhonmi. Ak budete vysávať v blízkosti okrasného jazierka, bazénu alebo altánku, použite najslabší režim. To isté platí aj o upratovaní lístia na štrkových cestách a chodníkoch. V tomto prípade je nastavenie výkonu extrémne dôležité, pretože hrozí riziko nasatia štrku/kamienkov.\r